
72                                           DR 31.3.2016                                                                             

 

Sub penggal ini juga menjelaskan keperluan untuk memaklumkan kepada 
pendaftar berhubung pelantikan penerima atau penerima dan pengurus serta obligasi 
mereka untuk menyerah simpan penyata hal ehwal syarikat dalam tempoh tertentu. Sub 
penggal ini juga memberikan kuasa kepada penerima atau penerima dan pengurus seperti 
mana yang ditetapkan dalam Jadual Keenam.  

 Penggal 8 memperkenalkan peruntukan-peruntukan alternatif bagi menyelamatkan 
syarikat korporat yang mengalami masalah kewangan tetapi mempunyai perniagaan yang 
berdaya maju dan terbahagi kepada dua sub penggal.  

 Sub penggal 1 memperuntukkan perkara-perkara berhubung penyusunan korporat 
secara sukarela atau corporate voluntary arrangement yang tidak terpakai kepada syarikat 
yang dilesenkan oleh Bank Negara Malaysia atau tertakluk kepada Akta Perkhidmatan 
Pasaran Modal 2007 atau syarikat yang mempunyai gadaian terhadap hartanya.  

Sub penggal 1 menjelaskan kategori pemohon yang dibolehkan untuk 
mencadangkan penyusunan korporat secara sukarela ini. Sub penggal ini juga menjelaskan 
keperluan pelantikan nominee yang perlu memberikan pandangan berhubung sesuatu 
cadangan penyusunan korporat. Cadangan ini perlu dipersetujui oleh sekurang-kurangnya 
75 peratus daripada keseluruhan pemiutang sebelum ia boleh dilaksanakan.  

 Sub penggal 2 pula menjelaskan perkara-perkara berhubung pengurusan 
kehakiman atau judical management yang membolehkan syarikat yang menghadapi 
kesukaran untuk membayar hutang untuk memohon kepada mahkamah untuk membaik 
pulih kedudukan kewangannya.   

 Sub penggal ini memberikan kuasa kepada mahkamah untuk melantik pengurus 
kehakiman untuk mencadangkan pelan penyelamat yang boleh dipersetujui oleh syarikat, 
anggota-anggota dan pemiutangnya. Sub penggal ini turut menggariskan orang yang boleh 
dilantik sebagai pengurus kehakiman, tugas dan tanggungjawabnya serta prosedur yang 
berkaitan. Dalam kedua-dua keadaan sama ada syarikat memilih untuk penyusunan 
korporat secara sukarela atau pengurusan kehakiman tiada tindakan dibenarkan untuk 
menggulung syarikat terbabit.  

 Bahagian IV, secara umumnya bahagian IV Tuan Yang di-Pertua, minta maaf 
panjang.   

 Timbalan Yang di-Pertua [Datuk Haji Ismail bin Haji Mohamed Said]: Ya, ya.  

Dato' Hamzah bin Zainudin: Bahagian IV menjelaskan perkara-perkara 
berhubung pemberhentian sesebuah syarikat melalui proses penggulungan atau 
pembatalan nama syarikat daripada daftar. Bahagian ini terbahagi kepada 4 penggal seperti 
berikut.  

■1630 

Sub penggal 1 menerangkan perkara-perkara asas proses penggulungan 
termasuk kaedah penggulungan yang boleh digunakan, pihak yang boleh memohon supaya 
sesebuah syarikat boleh digulung serta syarat dan kelayakan yang perlu dipatuhi sebelum 
seseorang boleh dilantik sebagai penyelesai atau penyelesai sementara.   

Sub penggal 2 memperincikan hal-hal berkaitan penyumbang yang bertanggungan 
terhadap liabiliti syarikat sekiranya digulungkan. Sub penggal ini juga menjelaskan bahawa 
sekiranya penyumbang itu merupakan seorang yang bankrupt, maka pemegang 
amanahnya akan bertanggungan terhadap liabilitinya.   

Sub penggal 3 menjelaskan perkara-perkara berhubung penggulungan syarikat 
secara sukarela termasuk yang disebabkan berlaku sesuatu keadaan atau sekiranya 
syarikat tersebut telah meluluskan ketetapan untuk digulungkan. Sub penggal ini juga 
menerangkan bahawa kesan penggulungan secara sukarela syarikat tersebut hendaklah 
berhenti daripada menjalankan perniagaan daripada tarikh permulaan penggulungan itu.   

Sub penggal 4 menjelaskan perkara-perkara berhubung penggulungan sukarela 
oleh anggota. Sub penggal ini menjelaskan prosedur berhubung pelantikan atau pemecatan 
penyelesai dan setelah pelantikan penyelesai dibuat, kuasa pengarah hendaklah terhenti 
kecuali dengan kebenaran mesyuarat anggota dan dibenarkan oleh penyelesai. Sub 
penggal ini juga meletakkan obligasi kepada penyelesai untuk mengadakan mesyuarat 
dengan pemiutang sekiranya syarikat tersebut menjadi tidak solvent.   



Sub penggal ini juga menjelaskan keperluan untuk memaklumkan kepada pendaftar berhubung pelantikan penerima atau penerima dan pengurus serta obligasi mereka untuk menyerah simpan penyata hal ehwal syarikat dalam tempoh tertentu. Sub penggal ini juga memberikan kuasa kepada penerima atau penerima dan pengurus seperti mana yang ditetapkan dalam Jadual Keenam. Penggal 8 memperkenalkan peruntukan-peruntukan alternatif bagi menyelamatkan syarikat korporat yang mengalami masalah kewangan tetapi mempunyai perniagaan yang berdaya maju dan terbahagi kepada dua sub penggal. Sub penggal 1 memperuntukkan perkara-perkara berhubung penyusunan korporat secara sukarela atau corporate voluntary arrangement yang tidak terpakai kepada syarikat yang dilesenkan oleh Bank Negara Malaysia atau tertakluk kepada Akta Perkhidmatan Pasaran Modal 2007 atau syarikat yang mempunyai gadaian terhadap hartanya. Sub penggal 1 menjelaskan kategori pemohon yang dibolehkan untuk mencadangkan penyusunan korporat secara sukarela ini. Sub penggal ini juga menjelaskan keperluan pelantikan nominee yang perlu memberikan pandangan berhubung sesuatu cadangan penyusunan korporat. Cadangan ini perlu dipersetujui oleh sekurang-kurangnya 75 peratus daripada keseluruhan pemiutang sebelum ia boleh dilaksanakan. Sub penggal 2 pula menjelaskan perkara-perkara berhubung pengurusan kehakiman atau judical management yang membolehkan syarikat yang menghadapi kesukaran untuk membayar hutang untuk memohon kepada mahkamah untuk membaik pulih kedudukan kewangannya. Sub penggal ini memberikan kuasa kepada mahkamah untuk melantik pengurus kehakiman untuk mencadangkan pelan penyelamat yang boleh dipersetujui oleh syarikat, anggota-anggota dan pemiutangnya. Sub penggal ini turut menggariskan orang yang boleh dilantik sebagai pengurus kehakiman, tugas dan tanggungjawabnya serta prosedur yang berkaitan. Dalam kedua-dua keadaan sama ada syarikat memilih untuk penyusunan korporat secara sukarela atau pengurusan kehakiman tiada tindakan dibenarkan untuk menggulung syarikat terbabit. Bahagian IV, secara umumnya bahagian IV Tuan Yang di-Pertua, minta maaf panjang. Timbalan Yang di-Pertua [Datuk Haji Ismail bin Haji Mohamed Said]: Ya, ya. Dato' Hamzah bin Zainudin: Bahagian IV menjelaskan perkara-perkara berhubung pemberhentian sesebuah syarikat melalui proses penggulungan atau pembatalan nama syarikat daripada daftar. Bahagian ini terbahagi kepada 4 penggal seperti berikut. #1630. Sub penggal 1 menerangkan perkara-perkara asas proses penggulungan termasuk kaedah penggulungan yang boleh digunakan, pihak yang boleh memohon supaya sesebuah syarikat boleh digulung serta syarat dan kelayakan yang perlu dipatuhi sebelum seseorang boleh dilantik sebagai penyelesai atau penyelesai sementara. Sub penggal 2 memperincikan hal-hal berkaitan penyumbang yang bertanggungan terhadap liabiliti syarikat sekiranya digulungkan. Sub penggal ini juga menjelaskan bahawa sekiranya penyumbang itu merupakan seorang yang bankrupt, maka pemegang amanahnya akan bertanggungan terhadap liabilitinya. Sub penggal 3 menjelaskan perkara-perkara berhubung penggulungan syarikat secara sukarela termasuk yang disebabkan berlaku sesuatu keadaan atau sekiranya syarikat tersebut telah meluluskan ketetapan untuk digulungkan. Sub penggal ini juga menerangkan bahawa kesan penggulungan secara sukarela syarikat tersebut hendaklah berhenti daripada menjalankan perniagaan daripada tarikh permulaan penggulungan itu. Sub penggal 4 menjelaskan perkara-perkara berhubung penggulungan sukarela oleh anggota. Sub penggal ini menjelaskan prosedur berhubung pelantikan atau pemecatan penyelesai dan setelah pelantikan penyelesai dibuat, kuasa pengarah hendaklah terhenti kecuali dengan kebenaran mesyuarat anggota dan dibenarkan oleh penyelesai. Sub penggal ini juga meletakkan obligasi kepada penyelesai untuk mengadakan mesyuarat dengan pemiutang sekiranya syarikat tersebut menjadi tidak solvent.